text: 12 години затвор получи молдовец за убийство във Варна - DUNAVMOST.com
  14 октомври 2021 - 16:48 часа
  След скандал 30-годишен мъж е намушкан с нож
  33-годишният гражданин на Молдова бе признат за виновен за умишленото убийство на мъж от Варна
  Досъдебното производство по случая е образувано на 22 ноември 2019 година. Тогава около 8 часа сутринта във Варна възникнал скандал между жертвата на престъплението и свидетели. Пострадалият отишъл на адреса рано сутринта с приятелката си. В жилището на неговия познат се намирали още трима мъже, един, от които молдовският гражданин А.М., постоянно пребиваващ в България.
  Възникнали пререкания между неканения гост и обвиняемия. На излизане от апартамента 30-годишният мъж бил намушкан с нож от А.М., при което артерията на жертвата била прерязана. Малко по-късно пострадалият починал.